Tallinna FilharmooniaKunstilised juhidTallinna KammerorkesterMustpeade majaAvalik teave
#000001
Kahjuks teatas Ivan Vassiljev juuni alguses festivali korraldajatele, et maailmas jätkuva koroonaepideemia tõttu on t...
#000002
Kahjuks teatas Ivan Vassiljev juuni alguses festivali korraldajatele, et maailmas jätkuva koroonaepideemia tõttu on ta sunnitud oma plaane muutma ja tema balletitrupp ei saa augustis Eestisse tulla. Seetõttu jäävad ära Ivan Vassiljevi balletid “Algus” ja “Amadeus” 07. augustil 2021.
#000003
Vassiljevi balettidele juba ostetud piletid vahetatakse ümber mõnele teisele Birgitta festivali etendusele. Piletite vahetusega võib tekkida hinnavahe, mis makstakse ühel juhul teile tagasi või teisel juhul võib tähendada teile lisakulu, kui te soovite asendusetendusele kallima hinnaklassi pileteid. Samuti on võimalus, et ostame teie piletid tagasi kuni 07.08.2021. Kui te selleks ajaks endast märku ei anna, siis pärast 07.08.2021 tehakse kõikidele piletitele automaatne tagasiost.
#000004
Palun andke meile teada e-aadressil tagasiost@piletilevi.ee, millise võimaluse valite ning kui soovite asenduspileteid, siis millisele etendusele ja kui palju, et saaksime teile pakkuda soovitud istekohti. Festivali kavaga saate tutvuda: 
#000005
Ivan Vassiljevit peetakse üheks nüüdisaegse Venemaa nimekaimaks balletiartistiks, kes on oma tantsimise ning rollilahendustega pälvinud väga positiivset kriitikat maailma mainekaimates väljaannetes. Tema tantsijatee algas Valgevene rahvuslikus ooperi- ja balletiteatris. Aastal 2006 kutsuti Vassiljev Moskva Suurde Teatrisse, kus ta oma silmapaistva tegevusega tõusis kiirelt balletitrupi esinumbriks, ning viimased kaheksa aastat on ta töötanud Peterburi Mihhailovski teatris, kus tema kanda on peaosad paljudes ballettides, sh „Don Quijote“, „Bajadeer“, „Luikede järv“, „Uinuv kaunitar“. Aastail 2012–2013 tegutses ta USAs Ameerika Balletiteatri juhina, ta on oodatud külalissolist La Scalas (Milano), Baieri Riigiballetis (München), Peterburi Maria teatris jm, 2014. aastal osales ta Sotši olümpiamängude avatseremoonia balletipildis „Nataša Rostova esimene ball“. Pärast 2015. aasta edukat koreograafidebüüti on Vassiljevi lavastatud balletid jõudnud nii Mihhailovski teatri kui Moskva Suure Teatri repertuaari.
#000009
Ballett „Amadeus“ pakub võimaluse vaadata Ivan Vassiljevi pilgu läbi muusikaloo üht geniaalseimat heliloojat, mitmekülgselt andekat ja ekstravagantse loomusega Wolfgang Amadeus Mozartit.
#000012